CELEX: 62008TN0108
Language: ro
Date: 2008-02-27 00:00:00
Title: Cauza T-108/08: Acțiune introdusă la 27 februarie 2008 — Zino Davidoff/OAPI — Clifarm i. Kleinakis & SIA (GOOD LIFE)

9.5.2008   
            
            
               RO
            
            
               Jurnalul Oficial al Uniunii Europene
            
            
               C 116/24
            
         Acțiune introdusă la 27 februarie 2008 — Zino Davidoff/OAPI — Clifarm i. Kleinakis & SIA (GOOD LIFE)
   (Cauza T-108/08)
   (2008/C 116/44)
   Limba în care a fost formulată acțiunea: engleza
   Părțile
   
      Reclamantă: Zino Davidoff SA (Freiberg, Elveția) (reprezentanți: H. Kunz-Hallstein și R. Kunz-Hallstein, lawyers)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Clifarm i. Kleinakis & SIA OE (Glyfada, Grecia)
   Concluziile reclamantei
   
               —
            
            
               Anularea deciziei Camerei a doua de recurs a OAPI în cauza R 298/2007-2;
            
         
               —
            
            
               obligarea OAPI sau a intervenientei la plata cheltuielilor de judecată.
            
         Motivele și principalele argumente
   
      Persoana care solicită înregistrarea mărcii comunitare: reclamanta.
   
      Marca comunitară vizată: marca verbală „GOOD LIFE” pentru produse din clasa 3 — cererea nr. 1 709 641.
   
      Titularul mărcii sau al semnului invocat în sprijinul opoziției: Clifarm i. Kleinakis & SIA OE.
   
      Marca sau semnul invocat în sprijinul opoziției: mărcile verbale comunitară și națională „GOOD LIFE” pentru produse din clasele 3, 5 și 16.
   
      Decizia diviziei de opoziție: respinge opoziția în întregime.
   
      Decizia camerei de recurs: anulează decizia diviziei de opoziție și trimite cauza spre rejudecare la divizia de opoziție.
   
      Motivele invocate: încălcarea, printre altele, a articolelor 43, 73 și 74 din Regulamentul nr. 40/94 al Consiliului și a normei 22 din Regulamentul nr. 2868/95 al Comisiei, întrucât camera de recurs a luat în considerare produse pentru care marca solicitată nu cere protecție și pe care nu s-a întemeiat opoziția; întrucât camera de recurs nu ar fi trebuit să ia în considerare probele prezentate de Clifarm i. Kleinakis & SIA OE pentru utilizarea mărcii sale; și întrucât camera de recurs a luat în considerare probe pe care reclamanta nu le-a putut evalua.